open-index/open-wikipedia-markdown huggingface dataset:
தச்சுடைய கைமாள்கள்

**தச்சுடைய கைமாள்கள் (Thachudaya Kaimals)** என்பவர்கள் இப்போது இந்திய மாநிலமான கேரளாவின் திருவிதாங்கூரில் ஆண்ட தலைவர்களின் பரம்பரையாக இருந்தனர். இவர்கள் கேரளாவில் ஒரு புனிதமான பிரமுகராக இருந்தனர். இவர்கள் கூடல்மாணிக்கம் கோயில்  மற்றும் அதன் நிலங்களின் ஆன்மீகத் தலைவராகவும் தற்காலிக ஆட்சியாளராகவும் கருதப்படுகிறார்கள். 
thumb| தச்சுடைய கைமாள் பாஸ்கரன்
இவர்களைப் பற்றி பழங்கால நூலான கந்த புராணத்தில் குறிப்பிடப்பட்டுள்ளது. இவர்கள் சட்டரீதியான உரிமைகளைக் கொண்டிருந்தனர். இவர்களுக்கு தங்களுக்கு முன் விளக்கும் வாளுடனும் தனிப்பட்ட உதவியாளர்களை அழைத்துச் செல்ல அனுமதி இருந்தது. ஆட்சித் தலைவருக்கு திருவிதாங்கூர் நாயர் படையணியின் துணை இருந்தது. இவர்களின் குடியிருப்பு இரிஞ்ஞாலகுடாவில் உள்ள கோட்டிலக்கல் அரண்மனையாகும்.  இவர்களின் வம்சம் மாணிக்கன் கேரளர் என்ற சொற்களைக் கொண்ட சுருள் சங்கு-ஓட்டின் அடையாளத்தை தாங்குகிறது. பண்டைய சட்டத்தின் படியும், வழக்கப்படியும் தச்சுடைய கைமாளுக்கு இந்துக்கள் மீது இறுதி ஆன்மீக அதிகாரம் உண்டு என்பதை உணர்ந்த மகாத்மா காந்தி, 1930 களில் இவர்களைச் சந்திக்க இரிஞ்ஞாலக்குடாவிற்கு வருகை புரிந்தார்.    

இராச்சியத்தின் ஆட்சி அவ்வப்போது இவர்களுக்கு வழங்கப்பட்டது, குறிப்பாக மன்னனின் மரணத்திற்கும் மற்றொருவர் அரியணை ஏறுவதற்கும் இடையில் ஒரு இடைவெளி இருக்கும்போது.      

முன்னதாக, ஒரு தச்சுடைய கைமாளை ஆளும் தலைவர் பதவியிலிருந்து நீக்கம் செய்வதற்கும், திருவிதாங்கூர் மகாராஜாவை இந்து மதத்திலிருந்து வெளியேற்றுவதற்கும் ஒரு முயற்சி கொச்சி ராஜாவால் தூண்டப்பட்டது, திருவிதாங்கூரில் கோயில் நுழைவு பிரகடனத்திற்குப் பிறகு அவர் பிரிட்டிசு ராஜ் அதிகாரிகளால் இந்தியத் தலைமை ஆளுநரின் விருப்பத்தால் மீண்டும் பணியில் அமர்த்தப்பட்டார்.    

மலபாரின் கோழிக்கோடு நாட்டுக்குச் சொந்தமான குருவாயூர் கோயில், திருவிதாங்கூரின் தச்சுடைய கைமாள் குடும்பத்தின் கூடல்மாணிக்கம் கோயில், திருவிதாங்கூர் அரச குடும்பத்தின் திருவனந்தபுரம் பத்மநாபசாமி கோயில் ஆகியவை கேரளாவின் மிகப் பெரிய கோயில்களாகும்.  

## பரம்பரை உரிமைகளின் முடிவு
1971 ஆம் ஆண்டில் இந்திய அரசியலமைப்பின் 26 வது திருத்தத்துடன்,  இந்தியாவில் சுதேச ஒழுங்கு ரத்து செய்யப்பட்டது, இதனால் தச்சுடைய கைமாள்கள் கோயில் மற்றும் அதன் நிலங்களுக்கான உரிமையை இழந்தனர்.  அந்த சொத்துக்கள் இப்போது மாவட்ட ஆட்சியரால் நிர்வகிக்கப்படும் ஒரு அறக்கட்டளையால் நடத்தப்படுகின்றன.  

காயம்குளம் அரச குடும்பத்தின் முண்டநாடு கிளையில் 1895 ஆம் ஆண்டு சூன் 22 ஆம் தேதி பிறந்த ஒரு தச்சுடைய கைமாளுக்கு பாஸ்கரன் என்று பெயர் சூட்டப்பட்டது. பின்னர், இவர் திருவனந்தபுரத்தின் வலியசாலையில் வசித்து வந்தார்.      

## குறிப்புகள்

பகுப்பு:கேரளம்
பகுப்பு:திருவிதாங்கூர் நாடு
அஸ்கோட்

**அஸ்கோட்** (**Askot** or **Askote** () வட இந்தியாவின்  உத்தராகண்ட் மாநிலத்தின் குமாவுன் கோட்டத்தில் அமைந்த பிதௌரகட் மாவட்டத்தில் உள்ள சிற்றூர் ஆகும். இமயமலையில் 1,106 மீட்டர் (3,629 அடி) உயரத்தில் அமைந்த அஸ்கோட் சிற்றூர்  இந்திய-நேபாள எல்லைப்பகுதியில் அமைந்துள்ளது. 

பிதௌரகட்-தார்ச்சுலா இடையே அமைந்த அஸ்கோட் சிற்றூர் அருகே  கஸ்தூரி மான் காப்பகம் இங்குள்ளது. கயிலை மலை-மானசரோவர் யாத்திரை செல்பவர்கள், அஸ்கோட் வழியாகச் செல்லும் தார்ச்சுலா-லிபுலேக் சாலையை பயன்படுத்துவர். மேலும் பஞ்சாபின் தென்மேற்கில் உள்ள மலௌத் நகரத்தையும், உத்தராகண்ட்டின் அஸ்கோட் நகரத்தையும் தேசிய நெடுஞ்சாலை 9 இணைக்கிறது. இது சாரதா ஆற்றின் கரையில் உள்ளது. இதனருகே பஞ்சசூலி, சிப்லாகோட் சிற்றூர்கள் உள்ளது.

## மேற்கோள்கள்

பகுப்பு:உத்தராகண்ட மாநில ஊர்களும் நகரங்களும்
டையசாகுயினோன்

**டையசாகுயினோன்** *(Diazaquinone)* என்பது ஒரு பல்லினவளைய அரோமாட்டிக் உள்ளகத்தைக் கொண்ட ஒரு வேதிச் சேர்மம் ஆகும். இரண்டு =CH− கார்பன் அலகுகள் கார்பனைல் அல்லது கீட்டோன் குழுக்களால் இடப்பெயர்ச்சி செய்யப்பட்டிருக்கும் இரட்டைப் பிணைப்பால் பிணைக்கப்பட்ட அடுத்தடுத்துள்ள இரண்டு நைட்ரசன் அணுக்கள் இவ்வுள்ளகத்தில் இடம்பெற்றுள்ளன. எனவே இந்த கார்பன் மற்றும் நைட்ரசன் அணுக்கள் −(C=O)−N=N−(C=O)− என்ற டையசைல் டையிமைடு அலகை உள்ளடக்கியிருக்கும்.  

பிரிடினின் குயினோனான 3,6-பிரிடசிண்டையோன், மரகதப் பச்சை, தாலசினின் குயினோனான 1,4-தாலசிண்டையோன் என்ற பச்சை நிற படிகத் திண்மம் போன்றவை மேற்குறிப்பிட்ட விதிமுறைகளுக்கு உட்பட்டுள்ள சில உதாரணங்களாகும். இவ்விரு சேர்மங்களும் அசிட்டோனில் கரைகின்றன, இரண்டும் -77 ° செல்சியசு வெப்பநிலையில் நிலைப்புத்தன்மையுடன் உள்ளன.  

1962 ஆம் ஆண்டு தாமசு யே கியலி டையசாகுயினோன் என்ற பெயரை முன்மொழிந்தார்.

## மேற்கோள்கள்




பகுப்பு:நைதரசன் சேர்மங்கள்
பகுப்பு:கரிமச் சேர்மங்கள்
நடிகை (திரைப்படம்)

***நடிகை*** 1951 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். சேச்சி என்ற மலையாளப் படத்தின் தமிழ்ப் பதிப்பான இத் திரைப்படத்தை டி. ஜானகிராம் இயக்கியிருந்தார். கொட்டாரக்கரா ஸ்ரீதரன் நாயர், மிஸ் குமாரி ஆகியோர் பிரதான பாத்திரங்களில் நடித்திருந்தனர்.

இத் திரைப்படத்துக்கு ஜி. கே. வெங்கடேஷ் இசையமைத்திருந்தார். அவர் இசையமைத்த முதல் திரைப்படம் இதுவே.

இத்திரைப்படத்தில் நடித்த வைக்கம் ராஜு, அந்நாளைய பிரபல பாடகி வைக்கம் சரஸ்வதியின் சகோதரராவார். இப்படத்தில் நடித்தபின் உடல் நலம் குன்றி காலமானார்.

## மேற்கோள்கள்

பகுப்பு:1951 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
ஒளிமின்கடத்தும் பலபடிகள்

**ஒளிமின்கடத்தும் பலபடிகள்** *(Photoconductive polymers)* என்பவை ஒளியின் முன்னிலையில் மட்டுமே மின்சாரத்தை கடத்துகின்ற பலபடிகளைக் குறிப்பனவாகும். இருளில் ஓரளவுக்கு மின்கடத்தும்  தன்மை கொண்டவை அல்லது பொதுவாக மின்கடத்தாப் பொருட்கள் என இவை வகைப்படுத்தப்படுகின்றன.  பாலி(9-வினைல்கார்பசோல்) இதற்கு ஓர் எடுத்துக்காட்டாகும்.  ஒரு சிறந்த ஒளி மின்கடத்தும் பலபடியானது  உயர் மின்புலத்தை தக்கவைத்துக்கொள்வதற்கான திறனை வெளிப்படுத்தும். மின்னூட்ட ஏந்திகளை திறம்பட உருவாக்கும்.  மேலும் பலபடி முழுமைக்கும் உருவாக்கிய மின்னூட்ட ஏந்திகளை  திறம்பட கொண்டு செல்லும் பண்புகளைக் கொண்டதாகும்.  

## பயன்கள்
நகல் இயந்திரங்கள் மற்றும் சீரொளி  அச்சுப்பொறிகள் போன்ற நகலெடுக்கும் உலர்நகலியல் கருவிகளில் ஒளி மின்கடத்தும் பலபடிகள் பரவலாகப் பயன்படுத்தப்படுகின்றன.  

## மேற்கோள்கள்

பகுப்பு:பலபடிகள்
வெ. கிருட்டிணசாமி ராவ்

திவான் பகதூர் **காஞ்சி வெ. கிருஷ்ணசாமி ராவ் (Kanchi Krishnaswamy Rao)** (1845-1923) இவர் ஓர் இந்திய அரசு ஊழியரும், நீதிபதியும் மற்றும் நிர்வாகியுமாவார். இவர் 1898 முதல் 1904 வரை திருவிதாங்கூரின் திவானாகப் பணியாற்றினார்.

## ஆரம்பகால வாழ்க்கை மற்றும் கல்வி
கிருட்டிணசாமி ராவ் 1845 செப்டம்பரில் தமிழ்நாட்டின் சேலத்தில் ஒரு தேசஸ்த் பிராமணக் குடும்பத்தில் பிறந்தார்.  இவரின் தந்தை காஞ்சி வெங்கட ராவ் மாவட்ட ஆட்சியர் அலுவலகத்தில் தலைமை வருவாய் கணக்காளராகப் பணியாற்றினார். இவர் தனது பதினாறு வயதில் மெட்ரிகுலேசனை முடித்தவுடன், அரசாங்க சேவையில் நுழைந்தார்.

## தொழில்
கிருட்டிணசாமி ராவ் 1864 அக்டோபரில் நெல்லூர் மாவட்ட நீதிமன்றத்தில் பதிவறை எழுத்தராக ரூ. 20 ரூபாய் ஊதியத்தில் பணியில் சேர்ந்தார். 1867 ஆம் ஆண்டில், இவர் தனது திறமையினால் பதவி உயர்வு பெற்றார். பின்னர், 1870 சூலையில் ஒரு மாவட்ட ஆய்வாளர் ஆனார். 1883 இல், இவர் காக்கிநாடாவில் துணை நீதிபதியாக நியமிக்கப்பட்டார். மே 1894 இல், அப்போதைய மகாராஜாவால் திருவிதாங்கூர் தலைமை நீதிபதியாக நியமிக்கப்பட்டார். பின்னர், 1898இல் திவானாக நியமிக்கப்பட்டார்.

நவம்பர் 1901 இல் இவர் இந்தியப் பேரரசின் தோழராக நியமிக்கப்பட்டார்.

## இறப்பு
கிருட்டிணசாமி ராவ் 1923 இல் இறந்தார்.

## குறிப்புகள்

பகுப்பு:1923 இறப்புகள்
பகுப்பு:1845 பிறப்புகள்
பியூட்டைல் நைட்ரேட்டு

**பியூட்டைல் நைட்ரேட்டு** *(Butyl nitrate)* என்பது C4H9NO3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு நிறமற்ற எண்ணெயாகும். சிலசமயங்களில் இதை மூச்சுவழி ஊக்கமருந்தாக பயன்படுத்துகின்றனர்.

சூடுபடுத்தும்போது பியூட்டைல் நைட்ரேட்டு சிதைவடைந்து நைட்ரசு ஆக்சைடின் நச்சுப் புகையை வெளியிடுகிறது.

## மேற்கோள்கள்

*"Nitric Acid, Butylester." Butyl Nitrate (928-45-0),Butyl Nitrate (928-45-0) Manufacturers & Suppliers,Synthesis,MSDS. N.p., n.d. Web. 11 Oct. 2012.
*

பகுப்பு:ஆல்க்கைல் நைட்ரேட்டுகள்
பகுப்பு:கரிமச் சேர்மங்கள்
பகுப்பு:பியூட்டைல் எசுத்தர்கள்
குவா

**குவா** அல்லது **கா** (**Qa'a** (also **Qáa** or **Ka'a**) பண்டைய எகிப்தை ஆண்ட  முதல் வம்சத்தின் புகழ் பெற்ற இறுதி மன்னர்  ஆவார். இவர் பண்டைய எகிப்தை (கிமு மூவாரயிம் ஆண்டில்) 33 ஆண்டுகள் ஆட்சி செய்தவர். இவரது ஆட்சிக்குப் பின்னர் சில  ஆண்டுகளில் எகிப்தின் இரண்டாம் வம்சத்தினர் எகிப்தை கைப்பற்றி ஆண்டனர்.

## இதனையும் காண்க
* பண்டைய எகிப்திய மன்னர்கள்
* பண்டைய எகிப்திய அரசமரபுகள்
* எகிப்தின் வரலாறு
## மேற்கோள்கள்

பகுப்பு:எகிப்திய மன்னர்கள்
பகுப்பு:எகிப்தின் முதல் வம்சம்
அபிதோஸ் மன்னர்கள் பட்டியல்

**அபிதோஸ் மன்னர்கள் பட்டியல்** அல்லது **அபிதோஸ் அட்டவணை** (**Abydos King List** or **Abydos Table**),  பண்டைய எகிப்தை ஆண்ட 72 மன்னர்களின் பெயர்கள், அபிதோஸ் எனுமிடத்தில் முதலாம் சேத்தியின் கோயில் சுவற்றில் மூன்று வரிசைகளில், 38 குறுங்கல்வெட்டுகளில் பொறித்துள்ளனர்.  எகிப்திய பார்வோன் முதலாம் சேத்தி ஆட்சிக் காலத்தில் (கிமு 1290 - 1279)  இக்குறுங்கல்வெட்டுகள் நிறுவப்பட்டது.

மேல் இரண்டு வரிசைக் குறுங்கல்வெட்டுகளில் முதல் வம்ச மன்னர்கள் முதல் 16-ஆம் வம்ச மன்னர்கள் வரையிலான பெயர்கள் பொறிக்கப்பட்டுள்ளது. 

கீழ் உள்ள மூன்றாவது வரிசைக் குறுங்கல்வெட்டுகளில் எகிப்தின் பதினேழாம் வம்சம் மற்றும் 18-ஆம் வம்சம் மற்றும் 19-ஆம் வம்ச பார்வோன்கள் பெயர்கள் மட்டும் பொறிக்கப்பட்டுள்ளது. 

அபிதோஸ் மன்னர்கள் பட்டியலில், முறை தவறி ஆட்சி செய்த எகிப்திய மன்னர்கள், அரசிகள் மற்றும் எகிப்தியரல்லாத மன்னர்கள் பெயர்கள் சேர்க்கப்படவில்லை. அவர்களில் குறிப்பிடத்தக்கவர்கள், எகிப்தியர் அல்லாத ஐக்சோஸ் மன்னர்கள் (15-ஆம் வம்ச மன்னர்கள்), 18-ஆம் வம்சத்தின் ஆட்சியாளர்களான அரசி ஆட்செப்சுட்டு, பார்வோன்கள் அக்கெனதென், மென்கௌரே, துட்டன்காமன் மற்றும் ஆய் போன்றோர் ஆவர்.

## எகிப்திய மன்னர்கள் பட்டியலின் சுருக்கம்
 

### [[எகிப்தின் முதல் வம்சம்]]

### [[எகிப்தின் இரண்டாம் வம்சம்]]

### [[எகிப்தின் மூன்றாம் வம்சம்]]

### [[எகிப்தின் நான்காம் வம்சம்|நான்காம் வம்சம்]]

### [[எகிப்தின் ஐந்தாம் வம்சம்|ஐந்தாம் வம்சம்]]

### [[எகிப்தின் ஆறாம் வம்சம்|ஆறாம் வம்சம்]]

### [[எகிப்தின் எட்டாம் வம்சம்|எட்டாம் வம்சம்]]

### [[எகிப்தின் எட்டாம் வம்சம்|எட்டாம் வம்சம்]]

### [[எகிப்தின் பதினொன்றாம் வம்சம்|11-ஆம் வம்சம்]] / [[எகிப்தின் பனிரெண்டாம் வம்சம்|12-ஆம் வம்சம்]]

### [[எகிப்தின் பதினெட்டாம் வம்சம்|18-ஆம் வம்சம்]]

### [[எகிப்தின் பத்தொன்பதாம் வம்சம்|19-ஆம் வம்சம்]]

## இதனையும் காண்க
* பண்டைய அபிதோஸ் நகரம்
* அபிதோஸ் வம்சம்
* சக்காரா மன்னர்கள் பட்டியல்
* கர்னாக் மன்னர்கள் பட்டியல்
* துரின் மன்னர்கள் பட்டியல்
* பலெர்மோ கல் ‎
* மெடிநெத் அபு மன்னர்கள் பட்டியல்
* எகிப்திய மன்னர்கள் பட்டியல்
* பண்டைய எகிப்திய அரசமரபுகள்

## மேற்கோள்கள்

## வெளி இணைப்புகள்
*Abydos Table
*Abydos King List

பகுப்பு:எகிப்தின் வரலாறு
பகுப்பு:எகிப்திய மன்னர்கள்
பகுப்பு:பண்டைய எகிப்து
பகுப்பு:எகிப்தின் தொல்பொருட்கள்
ஈரால்டிகைடு தரசம்

**ஈரால்டிகைடு தரசம்** *(Dialdehyde starch)* என்பது (C6H8O5)n என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கோதுமை அல்லது மக்காச் சோளத்திலிருந்து கிடைக்கும் இயற்கை தரசத்தின் வேதியியல் மாறுபாடுகளால் உருவாகும் ஒரு வழிப்பெறுதியென இப்பலகூற்றுச் சர்க்கரை வகைப்படுத்தப்படுகிறது. தரசத்தை பெர் அயோடேட்டு ஆக்சிசனேற்றம் செய்வதால் இந்த டையால்டிகைடு தரசம் தயாரிக்கப்படுகிறது.  
 
காகிதத் தொழிற்சாலைப் பயன்கள் உட்பட ஈரால்டிகைடு தரசம் பல்வேறு பயன்களைக் கொண்டிருக்கிறது. கழிப்பறை காகிதம் மற்றும் காகித துவாலை போன்ற நுகர்வோர்  பொருட்களின் ஈரநிலை வலிமையை மேம்படுத்த இச்சேர்மம் பயன்படுகிறது.  

## மேற்கோள்கள்

பகுப்பு:பலபடிகள்
பகுப்பு:தரசம்
அசுவதி திருநாள் கௌரி லட்சுமி பாய்

**அசுவதி திருநாள் கௌரி லட்சுமி பாய்**  (*Aswathy Thirunal Gowri Lakshmi Bayi* ) (பிறப்பு 1945) முன்னாள் திருவிதாங்கூர் அரச குடும்பத்தைச் சேர்ந்த பிரபல எழுத்தாளர் ஆவார். இவர் சுமார் பத்து புத்தகங்கள் எழுதியுள்ளார். இவர், திருவிதாங்கூரின் கடைசி மன்னர் சித்திரைத் திருநாள் பலராம வர்மனின் மருமகளாவார்.

## பிறப்பும் கல்வியும்
திருவிதாங்கூர் அரசக் குடும்பத்தைச் சேர்ந்த மகாராணி கார்த்திகை திருநாள் லட்சுமி பாய், ஜி. வி. ராஜா ஆகியோருக்கு 1945 சூலை 4 அன்று  மூன்றாவது குழந்தையாக பிறந்தார். அவிட்டம் திருநாள் ராம வர்மன் (1938-1944), பூசம் திருநாள் கௌரி பார்வதி பாய் (1941) மற்றும் மூலம் திருநாள் ராம வர்மன் (1949) ஆகியோர் இவரது உடன்பிறப்புகள் ஆவர்.  இவர் தனது உடன்பிறப்புகளுடன் ஆங்கிலோ-இந்தியன் ஆசிரியர்களால் வீட்டிலேயே கல்வி கற்றார். பள்ளிக்கல்வி முடிந்ததும், திருவனந்தபுரம் மகளிர் கல்லூரியில் சேர்ந்து 1966 இல் பொருளாதாரத்தில் பட்டம் பெற்றார்.

### திருமணம்
1963 ஆம் ஆண்டில் தனது 18 வயதில், அசுவதி திருநாள் திருவல்லாவின் பாளையக்காரர் மேற்கு அரண்மனையின்  26 வயதான விசாகம் திருநாள் சுகுமாரன் ராஜ ராஜ வர்மன் என்பவரை மணந்தார். தம்பதியருக்கு இரண்டு மகன்களும் ஒரு வளர்ப்பு மகளும் இருந்தனர். ராஜ ராஜ வர்மன் 2005 திசமபர் 30 அன்று வாகன விபத்தில் ஏற்பட்ட காயங்களால் இறந்தார்.  

## இலக்கியப் படைப்புகள்
திருவிதாங்கூர் கோயில்கள், கேரள கோயில் கட்டிடக்கலை போன்ற பாடங்களில் அசுவதி திருநாள் பல புத்தகங்களையும், மூன்று ஆங்கிலக் கவிதைகள், செய்தித்தாள்களில் ஏராளமான கட்டுரைகள், இந்தியாவின் கலாச்சாரம், பாரம்பரியம் பற்றி 12 புத்தகங்களை எழுதியுள்ளார். விமர்சகர்களின் கூற்றுப்படி, 1998 ஆம் ஆண்டில் ஆங்கிலத்தில் வெளியிடப்பட்ட இவரது நூலான சிறீ பத்மநாப சுவாமி கோயில், என்ற படைப்பு பண்டைய கோயில் பற்றிய விரிவான படைப்பாகக் கருதப்படுகிறது. இது மிகவும் பிரபலமானது. மேலும் பல பதிப்புகளில் வெளிவந்துள்ளது. இந்த புத்தகத்தை மலையாளத்தில் கே.சங்கரன் நம்பூதிரி, கே.ஜெயக்குமார் ஆகியோர் 1998 இல் மொழிபெயர்த்தனர். தமிழில் இந்நூல் கமலா பத்மகிரீசுவரனின் மொழிபெயர்ப்பில் 2010 ஆம் ஆண்டில் வெளியிடப்பட்டது.

## மேற்கோள்கள்

## வெளி இணைப்புகள்

* Muralramayan prologue
* Onam Memories-(1)-Princess Aswathy Thirunal Youtube.com

பகுப்பு:மலையாள எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:கேரள எழுத்தாளர்கள்
பகுப்பு:வாழும் மக்கள்
பகுப்பு:1945 பிறப்புகள்
பகுப்பு:கேரளப் பெண் எழுத்தாளர்கள்
டையீனைல் இயங்குருபு

**டையீனைல் இயங்குருபுகள்** *(Dienyl radicals)* என்பவை பல்நிறைவுறா கொழுப்பு அமிலங்களை ஆக்சிசனேற்றம் செய்வதால் உருவாகும் இயங்குருபுகள் ஆகும். இவை ஆக்சிசனுடன் இணைந்து ஒருபக்க-மறுபக்க கொழுமிய பெராக்சில் இயங்குருபுகளை உருவாக்குகின்றன. 

## மேற்கோள்கள்

பகுப்பு:மருத்துவ வேதியியல்
மா. இராஜாங்கம்

**மா. இராஜாங்கம்** (*M.Rajangam)*, என்பவர் ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் மற்றும் தமிழ்நாடு சட்டமன்ற உறுப்பினராகவும் இருந்துள்ளார். இவர் தமிழ்நாடு சட்டமன்றத்திற்கு, 1962, 1967, மற்றும் 1971 ஆகிய ஆண்டு நடைபெற்ற தேர்தல்களில் திராவிட முன்னேற்றக் கழகம் கட்சியின் சார்பாக உத்தமபாளையம் (1962) மற்றும் கம்பம் (1967) சட்டமன்றத் தொகுதியிலிருந்து தேர்ந்தெடுக்கப்பட்டார், திண்டுக்கல் மக்களவைத் தொகுதியிலிருந்து (1971) இந்திய நாடாளுமன்ற மக்களவைக்குத் தேர்ந்தெடுக்கப்பட்டார்.

## வாழ்க்கை வரலாறு
மா. இராஜாங்கம் தேவர், தேனி மாவட்டம் கூடலூரில் மாயாண்டி தேவர், அங்கம்மா அம்மையாரின் மகனாகப் பிறந்தார். இவரின் மனைவி ராஜேஸ்வரி.

இந்தி எதிர்ப்பு போராட்டத்தில் 13-2-65 கூடலூர் கிளர்ச்சிக்குக்காரணம் என்று கைதுசெய்யப் பட்டார். ஒரு அறையில் போட்டு முதுகில் மின் இயக்கத்தைச் சாடவைத்து போலீசார் வேதனைப்படுத்தினார்கள்.

இவர் நினைவாக சிலை மற்றும்
ராஜாங்கம் நினைவு அரசு கள்ளர் மேல்நிலப்பள்ளி அமைந்துள்ளது.

## மேற்கோள்கள்

பகுப்பு:1932 பிறப்புகள்
பகுப்பு:1972 இறப்புகள்
பகுப்பு:இந்திய அரசியல்வாதிகள்
பகுப்பு:தேனி மாவட்ட மக்கள்
கி. அய்யாறு வாண்டையார்

**கி. அய்யாறு வாண்டையார்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 ஆம் ஆண்டு நடந்த தேர்தலில் திருவையாறு தொகுதியிலும், அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.ஜெ. ஜெயலலிதா தலைமையிலான அமைச்சரவையில் இந்து அறநிலையத் துறை அமைச்சராகவும் பணியாற்றியுள்ளார்.

2014 ஆம் ஆண்டின் பெருந்தலைவர் காமராசர் விருது பெற்றார்.

## மறைவு
உடல்நலக்குறை காரணமாக  சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், சூலை 4, 2021 அன்று  காலமானார்.

## மேற்கோள்கள்

## வெளி இணைப்புகள்
*இவர்களை அடையாளம் தெரிகிறதா? - விகடன் இதழ்

பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தஞ்சாவூர் மாவட்ட மக்கள்
பகுப்பு:தமிழக முன்னாள் அமைச்சர்கள்
பகுப்பு:2021 இறப்புகள்
மெத்தின் குழு

**மெத்தின் குழு** *(Methine group)* என்பது =CH− என்ற குறியீட்டால் அடையாளப்படுத்தப்படும் மூவிணைதிற வேதி வினைக்குழுவாகும். மெத்தின் பாலம், மெத்தைன், மெத்தீன் என்ற பெயர்களாலும் இக்குழு அழைக்கப்படுகிறது. மீத்தேனின் மூலக்கூறு வாய்ப்பாட்டிலிருந்து மெத்தின் குழு வருவிக்கப்படுகிறது. இரண்டு ஒற்றைப்பிணைப்புகளும் ஒரு இரட்டைப் பிணைப்பும் சூழ்ந்துள்ள ஒரு கார்பன் அணு இக்குழுவில் உள்ளது. ஒற்றைப் பிணைப்பு ஒன்றுடன் ஐதரசன் அணு இணைக்கப்பட்டிருக்கும். ஐயுபிஏசி முறையில் மெத்திலைலிடின் அல்லது மீத்தேனையிலிடின் என்ற பெயரால் இக்குழு அடையாளப்படுத்தப்படுகிறது.  

இந்த குழு சில நேரங்களில் மெத்திலிடைன் என்ற பெயரால் அழைக்கப்படுகிறது. இருப்பினும்  ஐதரசன் அணுவுடன் பிணைக்கப்பட்டுள்ள கார்பன் அணு மீதமுள்ள மூலக்கூறுடன் முப்பிணைப்பால்  இணைக்கப்பட்டிருக்கும் மெத்திலிடைன் (≡CH) குழுவுக்கு அல்லது மெத்திலிடைன் இயங்குருபுவுக்கு (⫶CH) இப்பெயர் உரியதாகும். இயங்குருபில் இரண்டு அணுக்கள் தனி மூலக்கூறாக தொங்கும் பிணைப்புகளுடன் காணப்படும். 

மெத்தின்" என்ற பெயர் நான்கு ஒற்றை பிணைப்புகளைக் கொண்ட கார்பன் அணுவில்  ஒரு பிணைப்பு ஐதரசனுடன் இணைந்துள்ள மீத்தேன்டிரைல் (>CH−) என்ற குழுவிற்கான ஐ.யு.பி.ஏ.சி முறையற்ற பெயரிடலில் பரவலாகப் பயன்படுத்தப்படுகிறது. 

இரண்டு அல்லது அதற்கு மேற்பட்ட மெத்தின் பாலங்கள் மேற்பொருந்தி சங்கிலி அல்லது வளைய கார்பன் அணுக்களாக உருவாக முடியும். இக்கார்பன் அணுக்கள் ஒன்றுவிட்டு ஒன்றாக மாறி மாறி ஒற்றை மற்றும் இரட்டை பிணைப்புகளால் பிணைக்கப்பட்டிருக்கும். பிப்பெரைலீன் (H2C=CH−CH=CH−CH3) அல்லது கீழ்கண்ட சேர்மம் இதற்கு உதாரணமாகும். 

இந்த மூலக்கூறில் உள்ள ஒவ்வொரு கார்பன் அணுவும் ஒரு மெத்தீன் கார்பன் அணு ஆகும்; மூன்றாவது கார்பன் அணு மட்டும் எந்த ஐதரசன் அணுக்களுடனும் இணைக்கப்படாமல் இரண்டு நைட்ரசன் அணுக்களுடன் இணைக்கப்பட்டுள்ளது. இதுதான் வலது தொலைவில் இரண்டு ஐதரசன்  அணுக்களுடன் இணைக்கப்பட்டுள்ளது. இந்த மூலக்கூறின் மையத்தில் ஐந்து கார்பன்-அணு பல்-மெத்தீன் சங்கிலி உள்ளது.

மாற்று ஒற்றை மற்றும் இரட்டை பிணைப்புகளாலான சங்கிலிகள் மூடும்போது அவை பென்சீனில் உள்ளதைப் போல (=CH−CH=)3  ஒருங்கிணைந்த அமைப்புகளை உருவாக்குகின்றன. பெரும்பாலும் இவை சேர்மத்திற்கு அரோமாட்டியத் தன்மையைக் கொடுக்கின்றன. 

## மேற்கோள்கள்

பகுப்பு:வேதி வினைக்குழுக்கள்
பகுப்பு:பதிலிகள்
இருதரச பாசுபேட்டு

**இருதரச பாசுபேட்டு** *(Distarch phosphate)*  என்பது  மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1412 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை  ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன.  

## மேற்கோள்கள்

பகுப்பு:தரசம்
கோலாத்திரி

**கோலத்திரி அல்லது கோலாத்திரி ராஜா (Kolathiri or Kolathiri Rājā)** என்பது புலி நாடு அல்லது கோலாத்து நாட்டு அரச குடும்பத்தின் திருமண வரிசையில் மிகவும் மூத்த ஆண்களின் பட்டமாகும்.  

இந்த அரச குடும்பம் கோலாசொரூபம் என்றும் அழைக்கப்பட்டது. சிறைக்கல் கோவிலகத்தின் மன்னர்கள் கோலாத்திரிகள் என்று அழைக்கப்பட்டனர். உதய வர்மன் கோலாத்திரியின் அரசவைக் கவிஞராக செருசேரி என்பவர் இருந்தார். செருசேரி கோலாத்திரியின் நண்பராக இருந்தார். கோலத்திரியின் தோற்றம் கேரளபதி மற்றும் கேரள மகாத்யம் ஆகியவற்றில் குறிப்பிடப்பட்டுள்ளது.

புலி நாட்டுக் குடும்பம் பல நூற்றாண்டுகளாக கோலாத்திரி என்று அறியப்பட்டனர். மேலும் அவர்கள் நேரடியாக சேரர், பாண்டியர்கள், சோழர்கள், ஆய் ஆகியோருடைய வழித்தோன்றல்கள் ஆவர். பின்னர் வேணாடு என்றும் பிற்காலத்தில் திருவிதாங்கூர் அரச குடும்பம் என்றும் அழைக்கப்பட்டன. இவை திருவனந்தபுரம் பகுதியில் தோன்றியது புலி நாடு என்று அழைக்கப்பட்ட காலகட்டத்தில் கோலாத்திரி சேரர், ஆய் வம்சத்தினரின் ஒரு கிளையாகத் இருந்திருக்கலாம். கி.பி பன்னிரண்டாம் நூற்றாண்டில் குலசேகரப் பேரரசு அல்லது மகோதயபுரத்தின் பெருமாள் ஆட்சியாளர்கள் காணாமல் போன பின்னர், இந்தியாவின் கேரளாவில் உள்ள எழிமலாவில் இவர்கள் தோன்றியுள்ளனர். மேலும், இவர்களது அரண்மனை கேரளாவில் முற்றிலும் சுதந்திரமானதும் முக்கியத்துவம் வாய்ந்ததும் ஆன முக்கிய அரசியல் இல்லங்களில் ஒன்றாகும்.  கோலாத்திரி குடும்பமும் திருவிதாங்கூர் குடும்பமும் 1990களில்  ஒருவருக்கொருவர் பெண் குழந்தைகளை ஒருவருக்கொருவர் தத்தெடுத்தன. 

## கலாச்சார சித்தரிப்புகள்
உருமி என்ற மலையாளத் திரைப்படத்தில் "கோலாத்திரி" ஒரு கதாபாத்திரமாக தோன்றுகின்றனர். இந்தப் படம் வட கேரளாவில் போர்த்துகீசிய தலையீடு, மேற்கில் ஒரு நாயகனாகப் புகழப்பட்ட வாஸ்கோடகாமா செய்த தவறான செயல்களை அடிப்படையாகக் கொண்டது. இந்த படம் 2011 மார்ச் 31 அன்று வெளியிடப்பட்டது. 

## குறிப்புகள்

பகுப்பு:ஆசியாவின் முன்னாள் முடியாட்சிகள்
பகுப்பு:கேரள வரலாறு
பகுப்பு:இந்திய அரச மரபுகள்
மெத்திலிடின் குழு

**மெத்திலிடின் குழு** *(.Methylidene group)* என்பது கரிம வேதியியலில் ஒரு மூலக்கூறின் எந்தவொரு பகுதியிலாவது இரண்டு ஐதரசன் அணுக்கள் ஒரு கார்பன் அணுவுடன் பிணைக்கப்பட்டு அது எஞ்சிய மூலக்கூறுடன் இரட்டைப் பிணைப்பால் இணைக்கப்பட்டிருக்கும் அமைப்பைக் குறிக்கும். இக்குழு CH2= என்ற குறியீட்டால் அடையாளப்படுத்தப்படுகிறது. இக்குறியீட்டிலுள்ள ’=’ இரட்டைப் பிணைப்பை குறிக்கிறது. 
   

இவ்வமைப்பு மெத்திலீன் குழுவுக்கு அல்லது மெத்திலீன் பாலம் என்று அழைக்கப்படும் அமைப்புக்கு  மாறாக உள்ளது. அதாவது மெத்திலிடின் குழுவிலுள்ளது போல −CH2− குழு இடம்பெற்றிருந்தாலும் இங்கு அது எஞ்சியிருக்கும் மூலக்கூறுடன் இரண்டு ஒற்றை பிணைப்புகளால் இணைக்கப்பட்டுள்ளது.  இவ்வேறுபாடு பெரும்பாலும் முக்கியமானதாகும். ஏனென்றால் இரட்டை பிணைப்பு என்பது இரண்டு ஒற்றை பிணைப்புகளிலிருந்து வேதியியல் ரீதியாக வேறுபட்டது ஆகும்.

 

மெத்திலிடின் என்ற இதேபெயர் CH2 என்ற வாய்ப்பாட்டால் குறிக்கப்படும் இயங்குருபுவுக்கும் பயன்படுத்தப்படுகிறது. இதுவே ஒரு மூலக்கூறாக கார்பீன் என்ற பெயாராலும் அழைக்கப்படுகிறது.  முற்காலத்தில் மெத்திலீன், மெத்திலிடின் மற்றும் கார்பீன் என்ற மூன்று மாற்றியன்களுக்கும்  மெத்திலீன் என்ற பெயர் பயன்படுத்தப்பட்டது.

சில மூல மூலக்கூறுகளின் அருகிலுள்ள இரண்டு ஐதரசன் அணுக்களுக்கு ஒரு மெத்திலிடின் குழுவை பதிலீடு செய்வதன் மூலமாகத் தோன்றியதாக இருந்தாலும் கூட பல கரிமச் சேர்மங்கள் மேற்கூறிய முறையில் பெயரிடப்பட்டும் வகைப்படுத்தப்பட்டும் உள்ளன.  எடுத்துக்காட்டாக வளையபுரோப்பீன் என்பது  மெத்திலீன் வளையபுரோப்பீன் எனப் பெயரிடப்பட்டுள்ளது. 

## இதையும் காண்க
*மெத்திலீன் சேர்மம்
## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிம வேதியியல்
தமிழ் மக்கள் தேசியக் கூட்டணி

**தமிழ் மக்கள் தேசியக் கூட்டணி** (*Tamil People's National Alliance*) என்பது இலங்கைத் தமிழரைப் பிரதிநிதித்துவப் படுத்தும் இலங்கையின் ஓர் அரசியல் கூட்டணிக் கட்சியாகும். இக்கட்சி 2020 பெப்ரவரியில் தமிழ்த் தேசியக் கூட்டமைப்பில் இருந்து பிரிந்து சென்ற சில தமிழ்த் தேசியக் கட்சிகளால் உருவாக்கப்பட்டது. இக்கூட்டணி இலங்கைத் தேர்தல்கள் ஆணைக்குழுவால் மீன் சின்னத்தைக் கொண்ட அரசியல் கட்சியாக அங்கீகரிக்கப்பட்டது.

## வரலாறு
தமிழ்த் தேசியக் கூட்டமைப்பில் (த.தே.கூ) இருந்து வெளியேறிய நான்கு வெவ்வேறு கட்சி உறுப்பினர்கள் சிலர் 2020 பெப்ரவரி 9 இல் யாழ்ப்பாணத்தில் கூடி புரிந்துணர்வு ஒப்பந்தம் ஒன்றில் கையெழுத்திட்டனர். இதன்படி, 2020 நாடாளுமன்றத் தேர்தலில் போட்டியிடுவதற்காக தமிழ் மக்கள் தேசியக் கூட்டணி என்ற பெயரில் கட்சி ஒன்றை ஆரம்பித்தனர். இவ்வொப்பந்தத்தில் பின்வரும் நான்கு கட்சிகள் கையெழுத்திட்டன:
* முன்னாள் நாடாளுமன்ற உறுப்பினர் சுரேஷ் பிரேமச்சந்திரன் தலைமையிலான ஈழமக்கள் புரட்சிகர விடுதலை முன்னணி (ஈபிஆர்எல்எஃப்)
* முன்னாள் வட மாகாணசபை அமைச்சர் அனந்தி சசிதரன் தலைமையிலான ஈழத் தமிழர் சுயாட்சிக் கட்சி
* முன்னாள் நாடாளுமன்ற உறுப்பினர்கள் ம. க. சிவாஜிலிங்கம், ந. சிறீகாந்தா தலைமையிலான தமிழ் தேசியக் கட்சி
* முன்னாள் வட மாகாண முதலமைச்சர் க. வி. விக்னேஸ்வரன் தலைமையிலான தமிழ் மக்கள் கூட்டணி

2001 இல் ஆரம்பிக்கப்பட்ட தமிழ்த் தேசியக் கூட்டமைப்பின் செல்வாக்கில் இருந்து வரும் வடக்குக் கிழக்கு தமிழ் மக்களுக்கான ஒரு மாற்றுத் தலைமையை உருவாக்குவதே தமது முக்கிய நோக்கம் என தமிழ் மக்கள் தேசியக் கூட்டணி அறிவித்தது. தமிழ்த் தேசியக் கூட்டமைப்பு தனது தேர்தல் அறிக்கைகளில் இருந்து விலகி விட்டதாகவும், வட-கிழக்குத் தமிழரின் தேவைகளை அது கவனிக்கவில்லை எனவும் குற்றம் சாட்டப்பட்டது.

சி. வி. விக்னேசுவரன் கூட்டணியின் தலைமைப் பொறுப்பில் உள்ளார். ஆனால் சுரேஷ் பிரேமச்சந்திரன் கட்சியின் தலைவர் ஆகவும், சிவசக்தி ஆனந்தன் செயலாளராகவும் உள்ளனர். விக்னேசுவரன் தலைமையில் இக்கூட்டணியின் செயற்குழுவில் தமிழ் மக்கள் கூட்டணியின் ஆறு பேரும், ஈபிஆர்எல்எஃப் இருவர், தமிழ்த் தேசியக் கட்சியின் இருவர், ஈழத் தமிழர் சுயாட்சிக் கட்சியின் ஒருவர் உட்பட 11 பேர் உறுப்பினர்களாக உள்ளனர்.

## தேர்தல் வரலாறு
தமிழ் மக்கள் தேசியக் கூட்டணி 2020 நாடாளுமன்றத் தேர்தலில் வடக்கு, கிழக்கு மாகாணங்களில் யாழ்ப்பாணம், திருகோணமலை, மட்டக்களப்பு ஆகிய தேர்தல் மாவட்டங்களில் தனது வேட்பாளர்களை நிறுத்தியிருந்தது. இவற்றில் யாழ்ப்பாண மாவட்டத்தில் மட்டும் ஒரு உறுப்பினரைப் பெற்றுக் கொண்டது. கட்சியின் தலைவர் க. வி. விக்னேஸ்வரன் 21,554 விருப்பு வாக்குகள் பெற்று முதல் தடவையாக நாடாளுமன்றம் செல்கின்றார்.

### 2020 நாடாளுமன்றத் தேர்தல்

தமிழ் மக்கள் தேசியக் கூட்டணி முதற் தடவையாக 5 ஆகத்து 2020 தேர்தலில் போட்டியிட்டது. க. வி. விக்னேஸ்வரன் தலைமையில் 0.44% வாக்குகளைப் பெற்று நாடாளுமன்றத்தின் மொத்தமுள்ள 225 இடங்களில் 1 இடத்தைக் கைப்பற்றியது.

தேர்தல் மாவட்டங்கள் வாரியாக த.ம.தே.கூ வென்ற வாக்குகளும், இடங்களும்:

## மேற்கோள்கள்

## வெளி இணைப்புகள்

பகுப்பு:இலங்கைத் தமிழ்த் தேசிய அரசியல் கட்சிகள்
குட்டி குஞ்சு தங்கச்சி

**குட்டி குஞ்சு தங்கச்சி (Kutty Kunju Thankachi)** என்று அறியப்படும் **இலட்சுமி பிள்ளை** (1820 பிப்ரவரி 14 - 1904 பிப்ரவரி 13) ஓர் இந்திய இசையமைப்பாளரும் மற்றும் மலையாள இலக்கிய எழுத்தாளரும் ஆவார். *ஓமணத்திங்கள் கிடாவோ* என்ற பிரபல மலையாளப் பாடலின் இசையமைப்பாளரும், சுவாதித் திருநாள் ராம வர்மனின் அரச சபையில் ஒரு இசைக்கலைஞருமான இரவிவர்மன் தம்பியின் மகளாவார். இவர் பார்வதி சுயம்வரம் மற்றும் மித்ரசகாமோச்சம் மற்றும் சிறீமதி சுயம்வரம் போன்ற பல ஆட்டகதைகளை எழுதியுள்ளார். மேலும் அஞ்ஞாதவாசம் என்ற நாடகத்தையும் எழுதியுள்ளார்..

## சுயசரிதை
குட்டி குஞ்சு தங்கச்சி என்கிற இலட்சுமி பிள்ளை, 1820 பிப்ரவரி 14, அன்று திருவிதாங்கூர் மாநிலத்தின் தற்போது தென்னிந்திய மாநிலமான தமிழ்நாட்டின் கன்னியாகுமரி மாவட்டத்தில் விளவங்கோடு வட்டத்தில், இரவிவர்மன் தம்பி மற்றும் காளி பிள்ளை தங்கச்சி ஆகியோருக்கு பிறந்தார். இவரது ஆரம்ப கல்வி இவரது தந்தையின் கீழ் இருந்தது;  இவர் ஹரிப்பாடு கொச்சுப்பிள்ளை வாரியரின் கீழ் படித்தார். இதே காலகட்டத்தில் தனது தந்தையிடமிருந்து திருவாதிரை நடனத்தையும் கற்றுக்கொண்டார்.

## திருமணம்
இவரது முதல் திருமணம் 1834 ஆம் ஆண்டில் சேர்த்தலை வாரணாடு நடுவிலேல் கோவிலகத்தைச் சேர்ந்த குஞ்சன் தம்பனுடன் நடந்தது. ஆனால் 1851 இல் தம்பன் இறந்த பிறகு, இவர் 1861 இல் மீண்டும் திருமணம் செய்து கொண்டார்; குஞ்சுன்னி தம்பனுடனான இரண்டாவது திருமணம் 1871 இல் அவர் இறக்கும் வரை ஒரு தசாப்தம் நீடித்தது. இவருக்கு இரண்டு திருமணங்களில் இருந்து எட்டு குழந்தைகள் இருந்தன. இவர் குழந்தை பருவத்திலிருந்தே கண் நோயால் பாதிக்கப்பட்டிருந்தார். 1902 வாக்கில் கண் பார்வையை முழுவதுமாக இழந்து 1904 பிப்ரவரி 13 அன்று தனது 83 வயதில் இறந்தார்.

## மரபு
தங்கச்சி, கேரளாவின் முதல் பெண் கவிஞராகவும்  மற்றும் முதல் இசையமைப்பாளராகவும் இருந்துள்ளார். இவர், பார்வதி சுயம்வரம் மற்றும் மித்ரசகாமோச்சம் மற்றும் சிறீமதி சுயம்வரம் ஆகிய மூன்று ஆட்டகதைகள் உள்ளடக்கிய பதினெட்டு புத்தகங்களை எழுதியுள்ளார்.  பல கவிதைகள், இரண்டு குறத்திப்பாடல்கள், ஒரு துள்ளல் மற்றும் அஞ்ஞாதவாசம் என்ற நாடகத்தையும் எழுதியுள்ளார். புகழ்பெற்ற விமர்சகரான எஸ். குப்தன் நாயர், தங்கச்சி ஒரு காலத்தில் ஒரு கவிஞராக புகழ் பெற்றிருந்தார் என்றும், இவரது கருத்துக்களைக் கேட்கவும், இவரது கவிதைகளைப் படிக்கவும் மக்கள் ஆவலாக இருந்தனர் என்று கூறியுள்ளார்.

## பாடல்கள்
சமசுகிருதத்தில் ஆழ்ந்த அறிவு பெற்றிருந்த இவர், காம்போதி, கல்யாணி, நாட்டை, கமாசு மற்றும் சுருட்டி போன்ற பல ராகங்களில் பாடல்களை இயற்றினார்.

## குறிப்புகள்

## மேற்கோள்கள்

## மேலும் படிக்க

* 

## வெளி இணைப்புகள்

* 
* 

பகுப்பு:கன்னியாகுமரி மாவட்ட மக்கள்
பகுப்பு:கேரள எழுத்தாளர்கள்
பகுப்பு:1904 இறப்புகள்
பகுப்பு:1820 பிறப்புகள்
அசுவதி திருநாள் இராம வர்மன்

**இளவரசர் இராம வர்மன்** என்று அழைக்கப்படும் **அசுவதி திருநாள் இராம வர்மன்** (**Aswathi Thirunal Rama Varma**) ஒரு இந்திய பாரம்பரிய இசைக்கலைஞரும் திருவிதாங்கூர் அரசக் குடும்பத்தின் உறுப்பினருமாவார். மேலும் இவர் கர்நாடக பாடகரும் வீனையிசைக் கலைஞருமாவார். இவர் இசை ஆசிரியராகவும், இசைக்கலைஞராகவும், எழுத்தாளராகவும் சொற்பொழிவாளராகவும் அங்கீகரிக்கப்படுகிறார். இவர் இந்தியா முழுவதும், அமெரிக்கா, இங்கிலாந்து, அமீரகம், மலேசியா, சிங்கப்பூர் உள்ளிட்ட பல நாடுகளில் இசை நிகழ்ச்சிகளை வழங்கியுள்ளார். இவரது இசை நிகழ்ச்சிகள், வகுப்புகள், நிகழ்ச்சியின் யூடியூப் காணொளிக் காட்சிகள் போன்றவை இசை ஆர்வலர்கள், இசை மாணவர்கள், தொழில்முறை இசைக்கலைஞர்கள் மத்தியில் பிரபலமாக உள்ளன. மேலும் அவை 50 லட்சம் (5 மில்லியன்) பார்வைகளை தாண்டிவிட்டன.

## ஆரம்ப கால வாழ்க்கை
இராம வர்மன் 1968 ஆகஸ்ட் 13 இல்  திருவிதாங்கூர் அரசக் குடும்பத்தில் பிறந்தார்.

செம்மங்குடி சீனிவாச ஐயரின் மூத்த சீடரான பேராசிரியர் வெச்சூர் ஹரிஹர சுப்பிரமணிய ஐயரின் கீழ் 1982 ஆம் ஆண்டில் முறையான குரல் இசை பாடங்களைத் தொடங்கினார். 1994 ல் அவர் இறக்கும் வரை தொடர்ந்து இவரது குருவாக இருந்தார். பின்னர், வர்மா பாலமுரளிகிருஷ்ணாவின் மூத்த சீடரானார். திருவனந்தபுரம் ஆர்.வெங்கடராமன் மற்றும் பேராசிரியர் கே.எஸ்.நாராயணசாமி ஆகியோரின் கீழ் சரசுவதி வீணையும் பயின்றார்.  .

## இசை வாழ்க்கை
இளவரசர் இராம வர்மன் 1990 இல் லண்டன் ராணி எலிசபெத் மாளிகையில் தனது முதல் பொது நிகழ்ச்சி ஒன்றை அளித்து, தனது முதல் குறுவட்டினை வெளியிட்டார். அப்போதிருந்து, இவர் பிரான்சின் ஆர்சனல் டி மெட்ஸ் உட்பட உலகம் முழுவதும் குறிப்பிடத்தக்க இடங்களில் கச்சேரிகள், பேச்சுக்களை வழங்கியுள்ளார். சென்னைமியூசிக் அகாதெமியில் நிகழ்ச்சியினை நடத்தியுள்ளார். இந்தியாவின் குடியரசுத் தலைவர் இல்லத்தில் நடந்த அப்போதைய குடியரசுத் தலைவர் ஆ. ப.ஜெ. அப்துல் கலாம் அவர்கள் முன்னிலையில் இசை நிகழ்ச்சி ஒன்றை நடத்தியுள்ளார்.

## இசை விழாக்கள்
வலது|thumb| இராம வர்மன் சுவாதி சங்கீதோத்சவத்தில் நிகழ்ச்சி நிகழ்த்துகிறார்
ராம வர்மன் சனவரி 4–13 முதல் திருவனந்தபுரத்தில் உள்ள குதிரை மாளிகையில் நடைபெறும் 10 நாள் ஆண்டு விழாவான சுவாதி சங்கீதோத்சவத்தை ஏற்பாடு செய்கிறார். மகாராஜா சுவாதி திருநாளின் இசையமைப்பிற்காக பிரத்யேகமாக அர்ப்பணிக்கப்பட்ட இந்த திருவிழா, கர்நாடக, இந்துஸ்தானி இசையின் மேதைகளைக் கொண்டுள்ளது, மேலும் உலகம் முழுவதிலுமிருந்து இசை ஆர்வலர்களையும் ஈர்க்கிறது.

நவராத்திரி விழா தொடர்பாக திருவனந்தபுரத்தில் ஆண்டுதோறும் நடைபெறும் நவராத்திரி மண்டப இசை நிகழ்ச்சிகளையும் வர்மா ஏற்பாடு செய்கிறார். 2006 ஆம் ஆண்டில், இவர் மூத்த பாடகர் பாறசாலை பொன்னம்மாளை அங்கு பாட வைத்தார். மேலும் பெண்களை இசை நிகழ்ச்சிகளில் கலந்து கொள்ளவும் அனுமதித்தார். இதனால் மண்டபத்திற்குள் பெண்களை அனுமதிக்காத 300 ஆண்டு பழமையான பாரம்பரியத்தை உடைத்தார். http://www.deccanherald.com/content/224569/royal-musician.html

## குறிப்புகள்

## வெளி இணைப்புகள்

* Video interview from webindia123.com 
* Veena Concert Videos 

பகுப்பு:வாழும் மக்கள்
பகுப்பு:1968 பிறப்புகள்
4-புரோமோவனிசோல்

**4-புரோமோவனிசோல்** *(4-Bromoanisole)* என்பது CH3OC6H4Br  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமபுரோமின் சேர்மமான இது நீர்மநிலையில் காணப்படுகிறது. சோம்பு விதையைப் போல இனிய மணத்தை 4-புரோமோவனிசோல் பெற்றுள்ளது. பல 4-அனிசில் வழிப்பெறுதிகளுக்கு இதுவொரு முன்னோடிச் சேர்மமாகும்.

## வினைகள்

ஒரு கிரின்யார்டு வினையாக்கியாக 4-புரோமோவனிசோல் உருவாகிறது. இது பாசுபரசு முக்குளோரைடுடன் வினையில் ஈடுபட்டு திரிசு(4-மெத்தாக்சிபீனைல்)பாசுபீன் என்ற சேர்மத்தைக் கொடுக்கிறது.

: 3 CH3OC6H4MgBr  +  PCl3  →  (CH3OC6H4)3P + 3 MgBrCl

கரிமதுத்தநாக வழிப்பெறுதியாகவும் 4-புரோமோவனிசோல் (CH3OC6H4ZnBr) உருவாகிறது.

## பயன்கள்

4-புரோமோவனிசோல் சேர்மம் சில நேரங்களில் ஆர்.என்.ஏ பிரித்தெடுப்பில் பயன்படுத்தப்படுகிறது, இதனால் டி.என்.ஏ மாசுபாட்டை மேலும் அகற்ற உதவுகிறது.   மரபணு டி.என்.ஏ உடன் 4-புரோமோவனிசோல் சேர்மம் தொடர்பு கொள்கிறது. ஒரு பிரிப்பு கட்டத்தின் மூலம், ஆர்.என்.ஏ சாற்றைக் கொண்ட நீர்ம அடுக்குக்கு (மேல் அடுக்கு) பதிலாக கரிம அடுக்கில் இடம்பிடிக்கிறது. 

## இதையும் காண்க
*அனிசோல் 

## மேற்கோள்கள்

பகுப்பு:4-புரோமோபீனைல் சேர்மங்கள்
பகுப்பு:4-மெத்தாக்சிபீனைல் சேர்மங்கள்
பியூட்டாகுளோர்

**பியூட்டாகுளோர்** *(Butachlor)* என்பது C17H26ClNO2   என்ற மூலக்கூற்று வாய்ப்பாட்டால் விவரிக்கப்படும் ஒரு களைக்கொல்லியாகும். அசிட்டனிலைடு வகுப்பைச் சேர்ந்த களைக்கொல்லியென்று  வகைப்படுத்தப்பட்டு முளைக்கும் முன்பே பயன்படுத்தும் ஒரு களைக்கொல்லியாகதேர்வு செய்யப்பட்டு பயன்படுத்தப்படுகிறது. இந்தியாவில் பரவலாக சிறுமணிகள்  வடிவில் முளைத்த பின் பயன்படுத்தும் களைக்கொல்லியாக அரிசியில் பயன்படுத்தப்படுகிறது.
## மேற்கோள்கள்

பகுப்பு:களைக்கொல்லிகள்
பகுப்பு:அசிட்டனிலைடுகள்
பகுப்பு:கரிமச் சேர்மங்கள்
பத்மா சோமகாந்தன்

**பத்மா சோமகாந்தன்** (3 மே 1934 - 15 சூலை 2020) ஈழத்து எழுத்தாளரும், பெண்ணியச் சிந்தனையாளரும், ஆசிரியரும் ஆவார். இவர் பிரபல எழுத்தாளர் நா. சோமகாந்தனின் மனைவி ஆவார்.

## வாழ்க்கைக் குறிப்பு
பத்மா சோமகாந்தன் யாழ்ப்பாணம், வண்ணார்பண்ணையைச் சேர்ந்தவர். ஏரம்ப பஞ்சநதீஸ்வரக் குருக்கள், அமிர்தம்மா ஆகியோருக்கு நான்காவது மகவாகப் பிறந்தவர். இவர் எழுத்தாளர் நா. சோமகாந்தனைத் திருமணம் புரிந்தார். இவர்களுக்கு நான்கு பிள்ளைகள் உள்ளனர்.  பத்மா சோமகாந்தன் நல்லூர் சாதனா பாடசாலை, யாழ் மங்கையர்க்கரசி வித்தியாலயம் ஆகியவற்றில் அதிபராகப் பணியாற்றிப் பின்னர் யாழ்ப்பாணம் உதவிக் கல்விப் பணிப்பாளராகவும் பணியாற்றியுள்ளார்.

## எழுத்துலகில்
இவர் பாடசாலையில் உயர்தர வகுப்பில் படிக்கும்போது சுதந்திரன் பத்திரிகை 1951இல் நடத்திய சிறுகதைப் போட்டியில் *புதுமைப்பிரியை* என்ற புனைபெயரில் 'இரத்தபாசம்' என்ற சிறுகதையை எழுதி முதற்பரிசைப் பெற்றார். தொடர்ந்து கவிதை, சிறுவர் இலக்கியம், இலக்கியக் கட்டுரைகள், பெண்ணிய ஆய்வுகளை எழுதியதுடன் மேடைப்பேச்சுக்களிலும் சிறந்து விளங்கினார். தினக்குரல் பத்திரிகையில் *சாதனைப் பெண்* பகுதியில் எழுதி வந்தார். பெண்ணின் குரல் என்ற இதழின் ஆசிரியராகப் 11 ஆண்டுகளும், *சொல்* என்ற இதழின் ஆசிரியராவும் பணியாற்றியுள்ளார். வீரகேசரியில் 2002 முதல் 2005 வரை வாராந்தம் எழுதிவந்த ”நெஞ்சுக்கு நிம்மதி” என்னும் கேள்வி-பதில் நூலாக வெளிவந்துள்ளது. வீரகேசரி - கலைக்கேசரி சஞ்சிகையில் "நினைவுத் திரை" என்னும் தலைப்பில் இசை ஆளுமைகள் குறித்துத் தொடர்ந்து எழுதி வந்தார்.

## சமூகப் பணிகள்
ஊடகத்துறையில் கடமையாற்றும் பெண்களின் ஆளுமையை வலுப்படுத்தவும் அவர்களின் நன்மைகளைக் கவனிப்பதற்குமாக இயங்கிய 'ஊடறு' என்ற அமைக்குத் தலைமைதாங்கி சிலகாலம் வழிநடத்தியுள்ளார். முற்போக்கு எழுத்தாளர் சங்கத்தில் கணவர் சோமகாந்தனுடன் இணைந்து தொடர்ந்து பணியாற்றினார். உலகெங்கும் பரவிவாழும் தமிழ் சிறுவர்களுக்காக Stories from Hindu Mythology என்ற நூலை ஆங்கிலத்தில் எழுதியிருக்கிறார்.

## வெளியான நூல்கள்
*ஈழத்து மாண்புறு மகளிர்
*ஈழத்துத் தமிழ்ப் பெண் ஆளுமைகள்
*நெஞ்சுக்கு நிம்மதி
*பக்த அனுமன் கதை
*புதிய வார்ப்புகள்
*கடவுளின் பூக்கள்
*வேள்வி மலர்கள்
*இற்றைத் திங்கள்
*பாரா முகங்கள் சில பார்வைகள்
*Stories from Hindu Mythology

## விருதுகளும் பட்டங்களும்
*”இலக்கியக் கலாவித்தகி” பட்டம்
*”செஞ்சொற்செல்வி” பட்டம்

## மறைவு
திருமதி பத்மா சோமகாந்தன் 2020 சூலை 15 மாலையில் தனது 86-ஆவது அகவையில் கொழும்பில் காலமானார்.

## மேற்கோள்கள்

பகுப்பு:இலங்கைத் தமிழ்ப் பெண் எழுத்தாளர்கள்
பகுப்பு:ஈழத்து எழுத்தாளர்கள்
பகுப்பு:1934 பிறப்புகள்
பகுப்பு:2020 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஆசிரியர்கள்
பகுப்பு:தமிழ்ப் பெண் பெண்ணியவாதிகள்
4,4’-தயோயிருவனிலின்

**4,4’-தயோயிருவனிலின்** *(4,4'-Thiodianiline)* என்பது C12H12N2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் அமீனாகக் கருதப்படும் இச்சேர்மம் மனிதர்களில் புற்றுநோயை உருவாக்கும் தன்மையைக் கொண்ட்தென ஊகிக்கப்பட்டுகிறது.

## பண்புகள்

4,4’-தயோயிருவனிலின் எரியக்கூடியது அல்ல.  ஆனால் வெப்பமடையும் போது இது சிதைவடைந்து எரிச்சலூட்டும் மற்றும் நச்சுப் புகையை உருவாக்கும். நுண்ணுயிர்க்கொல்லியான தாப்சோன் இதன் ஒப்புமைச் சேர்மமாகும்.
 
## தயாரிப்பு

அதிகப்படியான அனிலினில் கந்தகம் பலமணி நேரம் கொதிக்கவைக்கப்படும்போது 4,4’-தயோயிருவனிலினின் மூன்று மாற்றியன்களான (1,1'; 1,4; 4,4') தயோயிருவனிலின்கள் உற்பத்தியாகின்றன.  1871 ஆம் ஆண்டில் மெர்சு மற்றும் வீத் மற்றும் 1894 ஆம் ஆண்டில் கே.ஏ. ஆஃப்மான் ஆகியோர் இதே விளைபொருள்கள் மற்றும் இவற்றுடன் உடன் நிகழ்வு விளைபொருள்களை தயாரித்தனர் என்று அதே செய்தி இதழ் ஆவணப்படுத்தியுள்ளது. வினை கலவையுடன் ஈய ஆக்சைடு சேர்க்கும்போது 4,4’-தயோயிருவனிலின் உற்பத்தியை அதிகரிக்க முட்டியுமென நீட்சுகி மற்றும் போத்தாப் ஆய்வுகள் தெரிவிக்கின்றன. 

தற்போது அமெரிக்காவில் 4,4’-தயோயிருவனிலின் உற்பத்தி செய்யப்படுவதில்லை. 

## பயன்

சில வகையான நிறம் நிறுத்துச் சாயங்கள் தயாரிப்பில் 4,4’-தயோயிருவனிலின் ஒரு வேதியியல் இடைநிலையாகப் பங்கேற்கிறது. தாப்சோன் என்ற மருந்து தயாரிப்பில் இது பெரிதும் பயனாகிறது. 

## நச்சுத்தன்மை

4,4’-தயோயிருவனிலின் சால்மோனெல்லா வகை பாக்டீரியாக்களில் சடுதிமாற்ற பிறழ்வுகளை ஏற்படுத்தியுள்ளது. ஆய்வக எலிகள் மற்றும் சுண்டெலிகளில் கட்டிகளை ஏற்படுத்தியுள்ளது.

## மேற்கோள்கள்

பகுப்பு:அனிலின்கள்
பகுப்பு:புற்றீணிகள்
பகுப்பு:தயோயீத்தர்கள்
புரோப்பீனைல்

**புரோப்பீனைல்** *(Propenyl)* என்பது RCH=CHCH3 என்ற மூலக்கூற்று வாய்ப்பாட்டால் விவரிக்கப்படும் எந்தவொரு  கரிம வேதியியல் சேர்மத்தையும் குறிக்கும். ஒருபக்க மற்றும் மறுபக்க-1-குளோரோபுரோப்பீன், β-மெத்தில்சிடைரீன் எனப்படும் புரோபீனைல்பென்சீன் உள்ளிட்ட பல புரோப்பீனைல் சேர்மங்கள் அறியப்படுகின்றன.  RCH2-CH=CH2 என்ற  வாய்ப்பாட்டால் அறியப்படும் அல்லைல் சேர்மங்களுடன் சமபகுதிச் சேர்மங்களாகவும் அவற்றை விட பொதுமையற்றும் இவை காணப்படுகின்றன. 

## இவற்றையும் காண்க
*புரோப்பிலீன்

*இயங்குருபு
## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிம வேதியியல்
தானியல் மெக்கிலிவ்ரே பிரவுன்

**தானியல் மெக்கிலிவ்ரே பிரவுன் அல்லது தான் பிரவுன்** *(Daniel McGillivray Brown or Dan Brown)* என்பவர் இசுக்காட்லாந்து நாட்டைச் சேர்ந்த நியூக்ளிக் அமில வேதியியலாளர் ஆவார். இவர் 1923 ஆம் ஆண்டு பிப்ரவரி மாதம் 3 ஆம் நாள் பிறந்தார். 1942 ஆம் ஆண்டு இராயல் வேதியியல் கழகத்திலும் 1982 ஆம் ஆண்டு இராயல் கழகத்திலும் உறுப்பினரானார்.  கிளாசுகோ பல்கலைக்கழகத்திலும் கேம்பிரிட்ச்சிலுள்ள கிங்சு கல்லூரியிலும் பிரவுன் கல்வி கற்றார். பின்னர் கேம்பிரிட்ச்சிலுள்ள கிங்சு கல்லூரியில் ஓர் உறுப்பினராகவும் மாறினார்.  2012 ஆம் ஆண்டு ஏப்ரல் 24 அன்று பிரவுன் காலமானார். 
## மேற்கோள்கள்

## புற இணைப்புகள்
*Brown, Dr Daniel McGillivray, Who's Who (UK)
பகுப்பு:1923 பிறப்புகள்
பகுப்பு:2012 இறப்புகள்
பகுப்பு:கரிம வேதியியலாளர்கள்
பாத்திமா அல்-பிஹ்ரி

**பாத்திமா பின்த் முஹம்மது அல்-ஃபிஹ்ரியா அல்-குராஷியா** சுருக்கமாக **பாத்திமா அல்-பிஹ்ரி** ( Fatima al-Fihri - அரபு: فاطمة بنت محمد الفهرية القرشية) ஒரு அரபு பெண், உலகின் மிகப் பழமையானதானதும், தொடர்ந்து இயங்கிவரும் மற்றும் பட்டம் வழங்கும் வழக்கத்தினை முதலில் நிறுவிய பெருமைக்குரியவர். இவர் பொது வருடம் 859 இல் மொராக்கோவின் ஃபெஸ் நகரில் உருவாக்கிய அல்-கராவியீன் பல்கலைக்கழகம் தான் ஒரு பெண்ணால் உருவாக்கப்பட்ட முதல் பல்கலைக்கழகமாகும்  

தற்போதைய துனீசியாவில் இருக்கும் கைரோவான் என்ற இடத்தில் கிபி 800 கால அளவில் ஃபாத்திமா பிறந்தார். இவர் அரபுக் குறைஷி வம்சத்தில் வந்ததால் ’‘அல் குறைஷிய்யா” என்ற புனைப்பெயருடன் அழைக்கப்பட்டார். கைரோவானிலிருந்து தற்பொழுது மொரோக்கோவில் இருக்கும் ஃபெஸ் என்ற நகருக்கு அவரது குடும்பம் புலம் பெயர்ந்தது. அவருடைய தந்தை முஹம்மத் அல் ஃபிஹ்ரி கடுமையான உழைப்பின் மூலம் செல்வந்த வணிகர் ஆனவர். ஃபாத்திமாவும் அவருடைய சகோதரி மரியமும் நன்றாகப் படித்தனர். இஸ்லாமியப் பாடங்களையும் அதன் சட்டங்களையும் (ஃபிக்ஹ் கலையையும்), ஹதீஸ் கலையையும் கற்றுத் தேர்ந்தனர்.

## மேற்கோள்கள்

பகுப்பு:கல்வியாளர்கள்
கவிராயணி ராமகிருட்டிணா பிரசாத்

**கவிராயணி ராமகிருட்டிணா பிரசாத்**  (*Kavirayani Ramakrishna Prasad*) ஓர் இந்திய வேதியியலாளர் ஆவார். இவர் 1969 ஆம் ஆண்டு சனவரி மாதம் 7 ஆம் நாள் பிறந்தார். இந்திய அறிவியல் தொழில்நுட்ப நிறுவனத்தின் கரிம வேதியியல் தொகுப்பு வினைகள் தொடர்பான பிரிவில் கவிராயணி பணிபுரிந்து வருகிறார். 2014 ஆம் ஆண்டு இவருக்கு சாந்தி சுவரூப் பட்நாகர் விருது வழங்கப்பட்டது.

## மேற்கோள்கள்

## புற இணைப்புகள்
* Kavirayani Ramakrishna Prasad's Home Profile

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:இந்தியக் கரிம வேதியியலாளர்கள்
பகுப்பு:இந்திய வேதியியலாளர்கள்
திருவனந்தபுரம் ஆர். வெங்கட்ராமன்

**ஆர். வெங்கடராமன் (R Venkataraman)** (1938 ஆகத்து 31  2010 சனவரி 5) என்பவர் கருநாடக இசை வகைகளில் இந்தியாவிலிருந்து ஒரு பாரம்பரிய இசைக்கலைஞரும் வீணைக் கலைஞருமாவார். இவர் வீணை-வயலின்-வேணு (புல்லாங்குழல்) ஆகிய மூன்றும் சேர்ந்து இசைத்த மூன்று உறுப்பினர்களில் ஒருவராக இருந்தார். மற்ற இருவர் லால்குடி ஜி ஜெயராமன்,  என். ரமணி ஆகியோர்.

## ஆரம்ப நாட்களும் தனிப்பட்ட வாழ்க்கையும்
வெங்கடராமன் தனது தந்தை இராமசுப்ப சாத்திரியின் வழிகாட்டுதலின் கீழ் நான்கு வயதாக இருந்தபோது குரல் இசையில் பயிற்சியைத் தொடங்கினார். இவர் இலட்சுமி ஜி.கிருட்டிணன் என்பவரின் கீழ் எட்டு வயதில் தனது வீணைப் பாடங்களைக் கற்கத் தொடங்கினார். வெங்கடராமன் பத்ம பூசண் கொ. சி. நாராயணசாமியின் மாணவரானார். பின்னர் செம்மங்குடி சீனிவாச ஐயர், சி. எஸ். கிருஷ்ண ஐயர் ஆகியோரின் வழிகாட்டுதலின் கீழ் தனது குரல் இசை திறனை வளர்த்துக் கொண்டார்.

## தொழில்
வெங்கடராமனின் வாழ்க்கை ஐந்து தசாப்தங்களாக நீடித்தது. 1965 முதல் 1968 வரை, லால்குடி ஜி. ஜெயராமன் மற்றும் வழங்கிய பிரபலமான வீணை-வேணு-வயலின் ஆகிய மூன்றும் சேர்ந்த இசை நிகழ்ச்சிகளில் இவர் ஒரு பகுதியாக இருந்தார்.

### சுற்றுப்பயணங்கள்
வெங்கடராமன் 2001, 2005 ஆண்டுகளுக்கு இடையில் விரிவாக சுற்றுப்பயணம் செய்துள்ளார். இவரது சில நிகழ்ச்சிகள் ஆத்திரேலியா, பிரான்சு உள்ளிட்ட மற்ற நாடுகளில் இருந்தன. நிகழ்ச்சிகளுக்கு மேலதிகமாக இவர் தனது சொற்பொழிவுகளுக்காக நன்கு அறியப்பட்டவர்.

### மாணவர்கள்
வீணை, குரல் நிகழ்ச்சிகளுக்கு ஏராளமான மாணவர்களுக்கு இவர் குருவாக இருந்துள்ளார். இவரது முக்கிய மாணவர்களில் சிலர் இளவரசர் அசுவது திருநாள் வர்மன் (குரல். வீணை), சேசா நம்பிராஜன் (வீணை), ஐயர் சகோதரர்கள் (வீணை), சீதா பாலகிருட்டிணன் (வீணை) மற்றும் சுகந்த கலாமேகம். (குரல்) போன்றோர்.

## விருதுகளும் கௌரவங்களும்

* 1982க்கான கேரள சங்கீத நாடக அகாதமி விருது  
* மியூசிக் அகாதமி (1990) வழங்கிய " சண்முக வடிவு " விருது 
* மியூசிக் அகாதமியின் " செல்லப்பள்ளி ரங்கா ராவ் " விருது (1990) 
* செம்மங்குடி ஸ்ரீனிவாச ஐயர் அறக்கட்டளை (1999) கௌரவித்தது 
* மியூசிக் அகாதமி (2009) வழங்கிய " சங்கீத கலாச்சார்யா " பட்டம்.

## இறப்பு
இவரும் இவரின் மகள் ஜெயசிறீ என்பவரும் 2010 சனவரி 5 அன்று உளுந்தூர்ப்பேட்டை அருகே நடந்த ஒரு வாகன விபத்தில் இறந்தனர்.

## குறிப்புகள்

பகுப்பு:2010 இறப்புகள்
பகுப்பு:1938 பிறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
அசிட்டைலேற்ற இருதரச பாசுபேட்டு

**அசிட்டைலேற்ற இருதரச பாசுபேட்டு** *(Acetylated distarch phosphate)* என்பது மாற்றியமைக்கப்பட்ட தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1414 என்ற எண் வழங்கப்பட்டு அறியப்படுகிறது. இவை குடலால் அப்படியே உறிஞ்சப்படுவதில்லை  ஆனால் குடல் நொதிகளால் கணிசமாக நீராற்பகுப்பு செய்யப்பட்டு பின்னர் குடல் நுண்ணுயிரியால் நொதிக்கப்படுகின்றன. 
## மேற்கோள்கள்

பகுப்பு:தரசம்
அசிட்டைலேற்ற இருதரச அடிப்பேட்டு

**அசிட்டைலேற்ற இருதரச அடிப்பேட்டு** *(Acetylated distarch adipate)* என்பது தரச உணவு சேர்க்கைப் பொருளாகும். இப்பொருள்களுக்கான ஐரோப்பிய ஒன்றிய எண் திட்டத்தில் இதற்கு ஐ1422 என்ற எண் வழங்கப்பட்டு அறியப்படுகிறது. அசிட்டிக் நீரிலி மற்றும் அடிப்பிக் அமில நீரிலி இரண்டையும் சேர்த்து சூடுபடுத்தினால் உயர் வெப்பநிலைகளைத் தடுக்க இயலும். உணவில் அதன் பருமதிப்பை உயர்த்தும் முகவராகவும், நிலைநிறுத்தியாகவும், திண்மையாக்கியாகவும் அசிட்டைலேற்ற இருதரச அட்டிப்பேட்டு பயன்படுத்தப்படுகிறது. 

மனிதர்கள் தினந்தோறும் நுகரும் அளவு உறுதி செய்யப்படவில்லை. 

## மேற்கோள்கள்

## புற இணைப்பு
*FAO/WHO Food Standards

பகுப்பு:தரசம்
பகுப்பு:உணவுச் சேர்பொருட்கள்
பகுப்பு:அடிப்பேட்டுகள்
தெல்லூரோகீட்டோன்

**தெல்லூரோகீட்டோன்** *(Telluroketone)* என்பது கீட்டோனின் ஒப்புமைக் குழுவாகும். கீட்டோனிலுள்ள ஆக்சிசன் அணு தெலூரியம் அணுவால் இடப்பெயர்ச்சி செய்யப்பட்டிருக்கும். இம்மாற்றத்தால்  வேதி வினைக்குழுவின் நிலைப்புத்தன்மை குறைகிறது. அதிகளவு கொள்ளிடமும் மின்னணு சார் நிலைப்பாடுறுதலும் இதன் நிலைத்தன்மையை மேம்படுத்த அவசியமாகின்றன. 
## மேற்கோள்கள்

பகுப்பு:வேதி வினைக்குழுக்கள்
பகுப்பு:கரிமதெலூரியம் சேர்மங்கள்
பகுப்பு:கரிம வேதியியல்
பகுப்பு:தெலூரியம்(II) சேர்மங்கள்
டொம் சிப்லி

**டொமினிக் பீட்டர் சிப்லி** (*Dominic Peter Sibley*, பிறப்பு: 5 செப்டம்பர் 1995) என்பவர் இங்கிலாந்துதுடுப்பாட்ட வீரராவார். இவர் உள்ளூர்ப் போட்டிகளில் வார்விக்ஷைர் அணிக்காக விளையாடுகிறார். 2019 நவம்பரில் இங்கிலாந்து துடுப்பாட்ட அணிக்காக தேர்வுப் போட்டிகளில் அறிமுகமானார்.

## துடுப்பாட்ட வாழ்க்கை

### உள்ளூர்ப் போட்டிகள்
இவர் ஒரு வலது-கை மட்டையாளர் ஆவார். சர்ரே அணிக்கு எதிராக  2 ஆகஸ்ட் 2013இல் எசெக்ஸ் அணிக்காக பட்டியல் அ போட்டிகளில் அறிமுகமானார். எனினும் அப்போட்டியில் அவர் காயம் காரணமாக ஓய்வு பெற வேண்டியிருந்தது.

தனது மூன்றாவது முதல் தரத் துடுப்பாட்டப் போட்டியிலேயே,  யார்க்ஷயர் அணிக்கு எதிராக இருநூறு எடுத்தார். அப்போது விட்கிஃப்ட் பள்ளியில் மாணவராக இருந்த சிப்லிக்கு வயது 18 ஆண்டுகள் மற்றும் 21 நாட்களாகும். இவ்வாறு இவர் கவுண்டி சாம்பியன்ஷிப் வரலாற்றில் மிக இளைய இருநூறாளரும் முதல் தர இருநூறு அடித்த இரண்டாவது இளைய ஆங்கிலேயரும் உலகளவில் பதின்மூன்றாவது இளைய இருநூறாளராகவும் ஆனார். நான்கு-நாள் போட்டியின் இறுதி நாளில், சிப்லி 242 ரன்களுக்கு ரியான் சைட்போட்டம் என்பவரின் இலக்கு வீச்சில் ஆட்டமிழந்தார்.

ஆகஸ்ட் 2017 இல், 2018 பருவத்திற்கு முன்னதாக வார்விக்ஷயரில் சேரும் பொருட்டு சர்ரேவுடன் புதிய மூன்று ஆண்டு ஒப்பந்தத்தின் வாய்ப்பை சிபிலி நிராகரித்தார். 3 ஆகஸ்ட் 2017 அன்று, சிபிலி 2017 பருவத்தின் இடையே ரிக்கி கிளார்க் என்பவருக்கு மாற்றாக வார்விக்ஷைர் அணியில் சேர்ந்தார்.

### பன்னாட்டுப் போட்டிகள்
செப்டம்பர் 2019 இல், நியூசிலாந்திற்கு எதிரான தேர்வுத் தொடருக்கான இங்கிலாந்து அணியில் இடம்பெற்றார்.  நவம்பர் 21, 2019 அன்று நியூசிலாந்திற்கு எதிரான போட்டியின் மூலம் இங்கிலாந்து அணிக்காக தேர்வுப் போட்டிகளில் அறிமுகமானார். அவரது தேர்வுத் துடுப்பாட்ட வாழ்க்கையின் தொடக்கத்தில், "ஃப்ரிட்ஜ்" என்ற புனைப்பெயரால் அழைக்கப்பட்டார். கவுண்டி துடுப்பாட்டத்தில் இருந்து வந்திருந்த அவரது உடற்தகுதி, ஐந்து நாள் ஆட்டத்தின் கடுமைக்கு போதுமானதாக இல்லை. பிறகு ஜனவரி 6, 2020 அன்று, தென்னாப்பிரிக்காவுக்கு எதிரான 2வது போட்டியில், சிப்லி தனது முதல் தேர்வு நூறை எடுத்தார். இது 1910இல் ஜாக் ஹோப்ஸுக்குப் பிறகு நியூலாண்ட்ஸில் ஒரு இங்கிலாந்து தொடக்க ஆட்டக்காரர் எடுத்த முதல் நூறாகும்.

29 மே 2020 அன்று, கோவிட்-19 தொற்றைத் தொடர்ந்து இங்கிலாந்தில் பன்னாட்டுப் போட்டிகளுக்கான பயிற்சியைத் தொடங்க 55 பேர் கொண்ட வீரர்கள் குழுவில் சிப்லி இடம்பெற்றார் 17 ஜூன் 2020 அன்று , மேற்கிந்தியத் தீவுகளுக்கு எதிரான தேர்வுத் தொடருக்கான மூடிய கதவுகளுக்குப் பின்னால் பயிற்சியைத் தொடங்க இங்கிலாந்தின் 30 பேர் கொண்ட அணியில் சிப்லி சேர்க்கப்பட்டார். ஜூலை 4, 2020 அன்று, தொடரின் முதல் டெஸ்ட் போட்டிக்கான இங்கிலாந்தின் 13 பேர் கொண்ட அணியில் சிப்லி பெயரிடப்பட்டார். அத்தொடரின் 2ஆவது போட்டியின் முதல் ஆட்டப்பகுதியில் சிப்லி தனது 2ஆவது தேர்வு நூறை எடுத்தார்.

## குறிப்புகள்

பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:சர்ரே துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1995 பிறப்புகள்
பாசுபரோகுளோரிடேட்டு

**பாசுபரோகுளோரிடேட்டு** *(Phosphorochloridate)*  என்பது வேதியியலில்  (RO)2P(O)Cl  என்ற மூலக்கூறு வாய்ப்பாட்டால் விவரிக்கப்படும் கரிமபாசுபரசு சேர்மங்களைக்  குறிக்கிறது . வாய்ப்பாட்டிலுள்ள R  ஒரு கரிம பதிலியாக இருக்கும். இவை வழக்கமான பாசுபேட்டுகளைப் போல (OP(OR)3) நான்முகி வடிவத்தில் காணப்படுகின்றன. பொதுவாக இவை நிறமற்றும் நீராற்பகுத்தல் உணரிகளாகவும் உள்ளன. இவை பாசுபரோகுளோரிடைட்டுகளின் (RO)2PCl) ஆக்சிசனேற்ற வழிப்பெறுதிகளாகும்.  ஈரெத்தில் பாசுபரோகுளோரிடேட்டு இதற்கு பிரபலமான ஓர் எடுத்துக்காட்டாகும். 

## வினைகள்

பாசுபேட்டு எசுத்தர்கள் தயாரிக்க  உதவும் முன்னோடிச் சேர்மங்களாக  பாசுபரோகுளோரிடேட்டுகள் கருதப்படுகின்றன :

:(RO)2P(O)Cl  +  R'OH  →   (R'O)(RO)2P(O)  +  HCl
அசைடு போன்ற மற்ற மின்னணு மிகுபொருள்களும் இதற்காகப் பயன்படுத்தப்படுகின்றன
## மேற்கோள்கள்

பகுப்பு:வேதி வினைக்குழுக்கள்
பகுப்பு:பாசுபரசு ஆலைடுகள்
பகுப்பு:கரிம பாசுபைட்டுகள்
பகுப்பு:பாசுபரசு(V) சேர்மங்கள்
அகரம்

* அகரம் அறக்கட்டளை
* அகரம் ஊராட்சி (பெரம்பலூர்)
* அகரம் ஊராட்சி, அண்ணாகிராமம் (கடலூர்)
* அகரம் ஊராட்சி, கிருஷ்ணகிரி
* அகரம் ஊராட்சி, கீழ்பெண்ணாத்தூர் (திருவண்ணாமலை)
* அகரம் ஊராட்சி, குறிஞ்சிப்பாடி (கடலூர்)
* அகரம் ஊராட்சி, சித்தாமூர் (செங்கல்பட்டு)
* அகரம் ஊராட்சி, திமிரி (இராணிப்பேட்டை)
* அகரம் ஊராட்சி, திருப்பத்தூர் (திருப்பத்தூர்)
* அகரம் ஊராட்சி, திருவள்ளூர்
* அகரம் ஊராட்சி, தூத்துக்குடி
* அகரம் ஊராட்சி, நாமக்கல்
* அகரம் ஊராட்சி, மாதனூர் (திருப்பத்தூர்)
* அகரம் ஊராட்சி, வாலாஜாபாத் (காஞ்சிபுரம்)
* அகரம் சித்தாமூர் ஊராட்சி (விழுப்புரம்)
* அகரம் முத்தாலம்மன் கோவில்
* அகரம் (தெலுங்கானா)
* அகரம் (பேரூராட்சி)
* அகரம் (சென்னை)
* அகரம், திருப்புவனம்
சாந்தி

* சாந்தி உலகம் (சிற்றிதழ்)
* சாந்தி கிருஷ்ணா
* சாந்தி கோஷ்
* சாந்தி சச்சிதானந்தம்
* சாந்தி சிறீஸ்கந்தராசா
* சாந்தி சுவரூப் பட்நாகர்
* சாந்தி சௌந்திரராஜன்
* சாந்தி திரையரங்கம் (சென்னை)
* சாந்தி தேவி
* சாந்தி நகர்
* சாந்தி நிலையம்
* சாந்தி பருவம்
* சாந்தி புராணம்
* சாந்தி பூசண்
* சாந்தி முஹியித்தீன்
* சாந்தி ரங்கநாதன்
* சாந்தி விகடன்
* சாந்தி (இதழ்)
* சாந்தி (சிற்றிதழ்)
* சாந்தி (திரைப்படம்)
சுற்றுச்சூழல் பாதுகாப்பு நிறுவனத்தின் மிகவும் அபாயகரமான பொருட்களின் பட்டியல்

**சுற்றுச்சூழல் பாதுகாப்பு நிறுவனத்தின் மிகவும் அபாயகரமான பொருட்களின்** பட்டியலினை ஐக்கிய அமெரிக்க சுற்றுச்சூழல் பாதுகாப்பு நிறுவனம் (EPA) வெளியிடுகிறது

இப்பட்டியலில் உள்ள சேர்மங்களில் சில:
__NOTOC__
* அக்ரைலோயில் குளோரைடு
* அசிட்டோன் சயனோயைதரின்
* அசின்பாசு-எத்தில்
* அமோனியா
* அல்லைல் ஆல்ககால்
* அல்லைலமீன்
* அலுமினியம் பாசுபைடு
* அனிலின்
* ஆக்சிடைசல்போடோன்
* ஆண்டிமனி பென்டாபுளோரைடு
* ஆர்சனிக் ஐந்தாக்சைடு
* ஆர்சனிக் முக்குளோரைடு
* ஆர்சனிக் மூவாக்சைடு
* ஆர்த்தோ கிரெசால்
* எண்டோசல்ஃபான்
* ஐசோபென்சான்
* ஐதரசன் சயனைடு
* ஐதரசன் சல்பைடு
* ஐதரசன் புளோரைடு
* ஐதரசன் பேரொட்சைடு (conc > 52%)
* ஐதரசீன்
* கந்தக டிரையாக்சைடு
* கந்தக டைஆக்சைடு
* கரிமசிலிக்கன் சேர்மங்கள்
* கரிமசிலிக்கன் சேர்மங்கள்
* காட்மியம் ஆக்சைடு
* காட்மியம் சிடீயரேட்டு
* கார்பன் டைசல்பைடு
* கால்சியம் ஆர்சனேட்டு
* குளோர்டேன்
* குளோர்பிசான்
* குளோரின்
* குளோரோஃபார்ம்
* குளோரோக்சுரோன்
* குளோரோயெத்தில் குளோரோபார்மேட்டு
* சயனூரிக் புளோரைடு
* சல்பர் மஸ்டர்ட்
* சல்பூரிக் அமிலம்
* செரின் (இரசாயன ஆயுதம் )
* சோடியம் ஆர்செனேட்டு
* சோடியம் சயனைடு
* சோடியம் செலீனைட்டு
* டைநைட்ரோ-ஆர்த்தோ-கிரெசால்
* டையெத்தில் குளோரோபாசுபேட்டு
* தாலசு மேலோனேட்டு
* தாலியம்(I) கார்பனேட்டு
* தெலூரியம் அறுபுளோரைடு
* தைட்டானியம் டெட்ராகுளோரைடு
* நான்கெத்தில்வெள்ளீயம்
* நிக்கல் டெட்ராகார்பனைல்
* நிக்காட்டீன்
* நிக்காட்டீன்
* நைட்ரிக் ஆக்சைடு
* நைதரசனீரொட்சைடு
* பாசுபரசு முக்குளோரைடு
* பாசுபரசு
* பாதரச(II) ஆக்சைடு
* பார்மால்டிகைடு
* பாரிசு பச்சை
* பாஸ்பீன்
* பியூரான்
* பீனால்
* புரோப்பலீனிமைன்
* புரோப்பியோநைட்ரைல்
* புரோமின்
* புளுட்டோனியம்
* புளோரின்
* புளோரோவசிட்டைல் குளோரைடு
* பென்சல்போதயோன்
* பென்சால் குளோரைடு
* பென்சைல் குளோரைடு
* பென்சைல் சயனைடு
* பென்சோடிரைகுளோரைடு
* பைசைக்ளோ(2.2.1)எப்டேன்-2-கார்போநைட்ரைல்
* பொட்டாசியம் அர்கென்டோசயனைடு
* பொட்டாசியம் சயனைடு
* போரான் முக்குளோரைடு
* மலோனோநைட்ரைல்
* மீத்தைல் ஐசோசயனேட்டு
* முக்குளோரோ அசிட்டைல் குளோரைடு
* முப்பீனைல்வெள்ளீய அசிட்டேட்டு
* முப்பீனைல்வெள்ளீய குளோரைடு
* மும்மெத்தில்வெள்ளீயக் குளோரைடு
* மூவீத்தாக்சிசிலேன்
* மெத்தக்ரைலோயில் குளோரைடு
* மெத்தாக்சியெத்தில்மெர்குரிக் அசிட்டேட்டு
* மெத்தில் குளோரோபார்மேட்டு
* மெத்தில் தயோசயனேட்டு
* ரைசின்
* லின்டேன்
* வார்ஃபரின்
* வெண்கந்தகம்
* (2-குளோரோபீனைல்)தயோயூரியா
* 2,4,6-மும்மெத்திலனிலின்
* 2-குளோரோயீத்தேன்சல்போனைல் குளோரைடு
* 2-புளோரோயெத்தனால்
* 3,3-பிசு (குளோரோமெத்தில்) ஆக்சிடேன்
* 3-குளோரோபுரோப்பியோநைட்ரைல்
* 3-குளோரோபுரோப்பைல் ஆக்டைல் சல்பாக்சைடு
* 4-அமினோபிரிடின்

## மேற்கோள்கள்

## மேலும் படிக்க
* 

பகுப்பு:வேதிச் சேர்மங்கள்
Extremely hazardous substances
பகுப்பு:நச்சியல்